**Skautai: pramoga su tikslu (Rokiškio r. sav.)**

|  |  |
| --- | --- |
| **Reikalavimai dalyviams:** | Programa skirta moksleiviams nuo 6 iki 19 metų (spec. poreikių – iki 21 m.), nepriklausomai nuo jų lyties, tautybės, religijos ar socialinės padėties. Programoje gali dalyvauti moksleiviai, ir įsitraukę į skautiškos organizacijos veiklą, ir neįsitraukę (norintys susipažinti su skautybe kaip neformaliojo ugdymo ir saviugdos sistema). |
| **Aprašymas:** | Programos įgyvendinimas paremtas pasaulyje pripažintu „skautiškuoju metodu“ (jo elementai: mokymasis veikiant, mažų grupių sistema, gamtos pažinimas ir veikla joje, vadovo pavyzdys, asmeninio pažangumo sistema, įžodis ir priesakai, simbolika). Užsiėmimų veiklos organizuojamos pagal amžiaus grupes (6–10 m., 11–14 m., 15–19 (21) m.). Vaikai, veikdami mažose grupelėse (skiltyse), susikuria simboliką, prisiima pareigų, kelia idėjas, planuoja jų įgyvendinimą, priima sprendimus, aptaria vykdytą veiklą. Aktyviųjų metodų pagalba susipažįsta su skautybės kaip Lietuvos ir pasaulinio vaikų ir jaunimo judėjimo istorija, mokosi elgtis ekstremalių situacijų aplinkybėmis, eina į žygį, stebi gamtą, domisi gimtojo krašto kultūra ir istorija, atlieka kūrybines užduotis, įgyja skautišką specialybę, kartu su grupe sugalvoja ir atlieka gerąjį darbelį vietos bendruomenei. Programa paremta pakopine ugdymo sistema, kur kiekvienas dalyvis asmeniškai seka savo pažangą ir drauge su ugdytoju vertina savo pasiekimus, kurie pažymimi įteikiant specialius ženklus-simbolius. Programoje dalyvaujantys vaikai formuojasi asmeninių vertybių sistemą, ugdosi kritinį mąstymą, sustiprina savo pilietines pozicijas – tai tampa jų savastimi, patiriant skautiško nuotykio dvasią, įgyjant gyvenimiškų įgūdžių, dar geriau pažįstant save ir aplinką, surandant naujų draugų. |
| **Programos vykdytojas**  | Eleonora Baršienė, mokytoja, 8 600 72039, eleonora.eleonora@gmail.com |
| **Vaikų skaičius** | 18 |
| **Programos vykdymo vieta** | Rokiškio Juozo Tūbelio progimnazija, P. Širvio g. 2, Rokiškis |
| **Programos vykdymo laikas,**  | Šeštadienis, 11.00-13.00 val. |